วิสามัญฯ แก๊งไม้พะยูง ยิงกันสนั่นวัด ตาย 1 ศพ เจ็บ1
เจ้าหน้าที่สนธิกำลังเข้าจับกุมแก๊งตัดไม้พะยูงก่อนยิงกันสนั่นวัดบ้านกู่ ต.เพี้ยราม อ.เมืองสุรินทร์ หลังรับแจ้งจากเจ้าอาวาสว่ามีกลุ่มคนร้ายแอบเข้ามาตัดไม้พะยูงริมรั้ววัด คนร้ายถูกวิสามัญฯ ตายคาที่ 1 ศพ เจ็บ 1 ราย และถูกจับอีก 4 ราย พร้อมของกลางอุปกรณ์เลื่อย รถกระบะไม่ติดป้ายทะเบียน 3 คัน เป็นแก๊งใหญ่ของภาคอีสานมีทั้งหมด 11 คน ตำรวจเตรียมลากคอคนร้ายที่หลบหนีมาดำเนินคดี,ยิงแก๊งตัดไม้พะยูงดับคาวัด เปิดเผยเมื่อเวลา 01.00 น. วันที่ 28 พ.ย. ร.ต.อ.จตุรงค์ ล้อมนาค รอง สว. (สอบสวน) สภ.เพี้ยราม อ.เมืองสุรินทร์ รับแจ้งจากหลวงพ่อแรก เจ้าอาวาสวัดบ้านกู่ หมู่ 6 ต.เพี้ยราม อ.เมืองสุรินทร์ ว่า มีแก๊งลักลอบตัดไม้พะยูงหลายสิบคนพร้อมอุปกรณ์การตัดเข้ามาตัดไม้พะยูงในวัด หลังรับแจ้งจึงรายงาน พ.ต.ท.สงกรานต์ อุ่นเรือน สวญ. จากนั้นไปที่เกิดเหตุพร้อมด้วย พ.ต.ท.อดิเรก วงษ์ไชย สวป. พ.ต.ต.ปรีชา คงราศี สว.สส. และทหารจาก มทบ.25 เจ้าหน้าที่ป่าไม้ที่ สร.2 เจ้าหน้าที่ฝ่ายปกครอง อ.เมืองสุรินทร์ และชุดเฉพาะกิจ ภ.จ.สุรินทร์ รุดไปที่เกิดเหตุ,เมื่อไปถึงพบแก๊งตัดไม้พะยูงนับสิบคนกำลังใช้เลื่อยยนต์ตัดต้นพะยูงที่ขึ้นอยู่ข้างรั้ววัดล้มลงหลายต้น เจ้าหน้าที่แสดงตัวเข้าจับกุม แต่ทั้งหมดไม่ยอมใช้ปืนยิงใส่เจ้าหน้าที่จึงเกิดการยิงปะทะกันขึ้นประมาณ 5 นาที หลังเสียงปืนสงบ เจ้าหน้าที่เข้าตรวจสอบพบศพนายฤทธิไกร ทรัพย์สถิตย์ อายุ 30 ปี อยู่บ้านเลขที่ 79/1 หมู่ 8 ต.หนองบอน อ.ประโคนชัย จ.บุรีรัมย์ นอนหงายเสียชีวิตในที่เกิดเหตุ ที่ลำตัวถูกยิงหลายนัด ใกล้กันพบนายบัณดิษฐ ไกรสุข อยู่บ้านเลขที่ 164 หมู่ 1 ต.หนองบอน อ.ประโคนชัย จ.บุรีรัมย์ ถูกยิงที่ขาซ้าย 1 นัด นำตัวส่ง รพ.สุรินทร์,นอกจากนี้ ยังจับกุมคนร้ายได้ 4 คน ประกอบด้วย นายภานุพงศ์ ภาระเวช อายุ 19 ปี อยู่บ้านเลขที่ 100 หมู่ 3 ต.หนองบอน อ.ประโคนชัย จ.บุรีรัมย์ นายปราเมศร์ ฉลอมประโคน อายุ 19 ปี อยู่บ้านเลขที่ 107 หมู่ 3 ต.หนองบอน อ.ประโคนชัย จ.บุรีรัมย์ นายกิตติภัทร์ นวลประโคน อายุ 38 ปี อยู่บ้านเลขที่ 222/193 หมู่ 8 ต.มาบข่า อ.นิคมพัฒนา จ.ระยอง นายเสนาะ เงางาม อายุ 38 ปี อยู่บ้านเลขที่ 40 หมู่ 8 ต.หนองบอน อ.ประโคนชัย จ.บุรีรัมย์ นอกจากนี้เจ้าหน้าที่ยังยึดรถกระบะโตโยต้า รุ่นวีโก้ สีขาว 2 คัน และรถกระบะอีซูซุรุ่นดีแมคซ์ สีบรอนซ์ 1 คัน ทั้ง 3 คันไม่ติดแผ่นป้ายทะเบียน เลื่อยโซ่ยนต์ดัดแปลง พร้อมแผ่นบังคับโซ่ 3 เครื่อง เครื่องกำเนิดไฟฟ้า 1 เครื่อง,ต่อมา พล.ต.ท.พูลทรัพย์ ประเสริฐศักดิ์ ผบช.ภ.3 เดินทางมาตรวจที่เกิดเหตุก่อนเผยว่าแก๊งตัดไม้พะยูงแก๊งนี้เป็นแก๊งใหญ่ของภาคอีสาน มีทั้งหมด 11 คน ถูกวิสามัญฯไป 1 คน ถูกจับได้ 5 คน 1 ใน 5 ถูกยิงบาดเจ็บ แก๊งนี้มีหมายจับอยู่ในพื้นที่ จ.บุรีรัมย์ และ จ.สุรินทร์ หลังตัดไม้พะยูงได้จะส่งไปขายที่ประเทศเพื่อนบ้าน คนร้ายที่ถูกจับกุมได้ค่าจ้างตัดไม้คนละ 5,000 บาท ส่วนผู้ที่ว่าจ้างสามารถหลบหนีไปได้ ตำรวจจะได้ติดตามจับกุมตัวพวกที่เหลือมาดำเนินคดีต่อไป
เจ้าหน้าที่สนธิกำลังเข้าจับกุมแก๊ง ตัดไม้พะยูงก่อนยิงกันสนั่นวัดบ้านกู่ ต.เพี้ยราม อ.เมืองสุรินทร์ หลังรับแจ้งจากเจ้าอาวาสว่ามีกลุ่มคนร้ายแอบเข้ามาตัดไม้พะยูงริมรั้ววัด คนร้ายถูกวิสามัญฯ 
วิสามัญ,แก๊งค้าไม้พะยูง,สุรินทร์,แก๊งตัดไม้พะยูง,ข่าวหน้า 1,ข่าวทั่วไป